
Resetarea: cand vor încerca globalistii să-şi 
introduca sistemul lor de moneda digitala? 

Vreau sa va imaginati, pentru un moment, o lume viitoare in care tot ceea ce stim acum despre 
funcționarea si supraviețuirea în cadrul economiei este complet răsturnat. Lumea pe care va cer să v-o 
inchipuiti este una care a devenit complet digitală, ceea ce înseamnă că oamenii trăiesc într-o societate 
fără numerar, în care interacţiunile monetare fizice sunt abandonate sau interzise, fiind înlocuite de 
CBDC. Toate tranzacţiile sunt supravegheate și urmărite, nimic nu mai este privat, decât dacă operati ca 
un infractor pe o piaţă neagră. 


Prin extensie, în lumea respectivă producţia este suprimată în mod deschis și microgestionată. 
Întreprinderile mici aparţin trecutului și au voie să funcţioneze doar un grup select de corporaţii majore 
care lucrează direct cu guvernul. Nu este doar faptul că numerarul este interzis și că toată lumea trebuie 
să se bazeze pe un registru digital, ci sunt, de asemenea, controlate înseşi căile de date si rețelele pe care 
le folosim pentru a transfera fonduri. La fel ca şi rețeaua de date SWIFT, globaliştii au capacitatea de a 
bloca plăţile pe internet, conturile individuale si conturile de afaceri şi de a refuza oamenilor 
posibilitatea de a muta fonduri dintr-un loc în altul. 


Intre timp, sistemele de monitorizare bazate pe inteligenţă artificială cercetează milioane de tranzacţii în 
fiecare minut, căutând „anomalii”. Algoritmul este conceput pentru a identifica pe oricine a găsit o cale 
de a ocoli urmărirea datelor — persoanele care doresc să rămână anonime. 


Internetul încă există, dar este numai coajă a gloriei sale de odinioară. Populaţia îl foloseşte în mod 
regulat pentru a îndeplini sarcinile necesare și pentru a cerceta informații, dar furnizorii de date sunt 
sever restrictionati. Criptomonedele nu sunt o opţiune ca alternativă la CBDC, deoarece tranzactionarea 
lor online declanşează imediat semnale roşii pentru Inteligenta-Artificiala-din-Cer. 


Numai site-urile web aprobate de guvern au permisiunea de a exista, cu reguli extinse care limitează 
ceea ce pot face si ceea ce pot spune. Chatbot-urile I.A. oferă publicului cea mai mare parte a 
informațiilor, iar globalistii controlează parametrii chatbot-urilor. Oamenii aud doar vestile pe care 
elitele vor să le audă. Toate datele contrare sunt eliminate. Nu sunt atât interzise, cât mai degrabă sunt 
pur și simplu omise a fi înregistrate până când oamenii care își amintesc de respectiva treabă dispar de 
mult. 


Tot ce am spus mai sus ar putea suna ca o ficțiune stiintifico-fantastica, dar toată această tehnologie 
există deja şi este în prezent testată de instituții globaliste, inclusiv Banca Reglementelor Internaţionale și 
FMI. 


Nu cu mult timp in urmă, în timpul spaimei pandemiei de covid, organizații precum Forumul Economic 
Mondial au început să promoveze pe scară largă un concept numit „Marea Resetare”. Era o agendă 
despre care s-a vorbit uneori, în şoaptă, în conferințele bancherilor încă de acum 15 ani, dar de data asta 
Resetarea a fost promovată deschis în mass-media și la Davos. Este o nouă paradigmă economică, o 
revoluție în care I.A. conduce totul, umanitatea este împinsă spre un număr limitat de locuri de munca 
vitale si un nou brand de socialism tehnologic ne guvernează viețile. Proprietatea privată ar fi aruncată 
deoparte, iar populaţia ar trăi zi de zi într-o „economie comună” în care nimeni nu deţine nimic si totul 
este împrumutat din sistemul colectiv. 


Resetarea — sau „a patra revoluţie industrială”, asa cum o numesc uneori — ar fi începutul unei noi epoci 
terifiante a feudalismului. Este o întoarcere la modelul oligarh și al iobăgiei, o întoarcere la înrobire. 
Omul obişnuit ar avea voie să muncească doar ca mijloc de supraviețuire, niciodată pentru a acumula 
bogăţie pentru viitor. Şi supraviețuirea fiecărui iobag ar depinde în totalitate de accesul lor la sistem, 
care ar putea fi luat prin apăsarea unui buton. 


Prima piatră de temelie pentru acest coşmar distopic ar fi un sistem de monedă digitală globală. Dacă nu 
ar avea o societate lipsită de numerar, globaliştii nu ar avea puterea de a impune celelalte elemente ale 
Resetärii. Dar când şi cum vor implementa această monstruozitate si de ce ar accepta-o cineva? 

Globalistii tind să opereze în pași graduali, dar uneori exploatează evenimentele dramatice de criză 
pentru a speria populaţia şi a o face să se conformeze politicilor care altfel ar fi durat decenii pentru a fi 
instituite. Am văzut clar acest lucru cu pandemia; cele mai multe dintre conceptele Reset au fost 
dezvăluite publicului in această perioadă, poate pentru că globalistii credeau că au deja sacii-n căruță si 
că nimeni nu putea face nimic pentru a-i opri. Aceasta a inclus chiar și o discuţie constantă despre 
sistemele fără numerar pentru „prevenirea răspândirii covid-ului pe dolarii fizici”. 


Dar Covid, cu rata sa prea mică de mortalitate prin infectare, nu a reușit să sperie suficient oamenii si 
oportunitatea s-a prăbușit. Intrebarea, astăzi, este când vor încerca din nou? 


Majoritatea organizaţiilor globaliste menţionează în mod constant anul 2030 drept cronologia finalizării 
numeroaselor proiecte pe care le au în desfășurare, inclusiv „Marea Resetare” împreună cu mai multe 
obiective privind clima şi impozitarea carbonului. Forumul Economic Mondial îl numeşte „un contract 
social pentru a ne transforma lumea până în 2030”. ONU îl numește pur și simplu „Agenda 2030”. 


Aceasta înseamnă că elita sistemului doreşte să aibă cadrul de control în termen de șapte ani sau mai 
puţin. Acest lucru ar fi imposibil fără o criză de proporţii epice, dar mai întâi ar trebui să introducă o 
serie de mecanisme viitoare sub formă de test. Astfel, atunci când dezastrul va avea loc, publicul va fi 
aclimatizat la soluţiile pe care elitele i le vor cere să le adopte ulterior. 


În cazul monedelor digitale, cripto a primit deja o expunere largă în media populară. Majoritatea 
oamenilor nu deţin cripto şi aproape nimeni nu le foloseşte, dar toți au auzit de ele. CBDC-urile vor 
merge probabil pe valul cripto şi vor fi prezentate ca o opţiune cripto „mai sigură și mai stabilă”. 


Deocamdată, Australia pare să fie principalul cobai pentru distribuirea CBDC-urilor unei populații 
vestice importante. Programele lor pilot sunt programate să se încheie în această vară, iar tranzacțiile 
internationale au fost realizate folosind unitatea e AUD. Cu toate acestea, nu au dezvăluit când ar putea 
introduce moneda pe piețele Forex sau pentru cetățeni. Ideea este că sistemul există si poate fi copiat si 
adoptat de orice alte naţiuni. 


În fond, globaliştii ştiu că tari precum America nu vor accepta un sistem complet fără numerar, dacă nu 
are loc un colaps complet al monedei și economiei lor existente. Pur si simplu nu se va întâmpla altfel si 
am îndoieli că mulți americani vor accepta un astfel de sistem chiar şi după un colaps. Majoritatea 
americanilor, 59%, spun că le place să aibă la ei numerar pentru diverse achiziţii. 

Desi consumatorii occidentali fac plăți mai des cu carduri bancare, totuşi le place să aibă bani fizici 
atunci când doresc. Implicatiile supravegherii digitale complexe a fiecărei achiziţii şi transfer de fonduri 
nu sunt necunoscute majorității populaţiei. Oamenii știu că dacă pun la dispoziţia guvernului un 
telescop spre interiorul portofelului lor, în cele din urmă informaţiile vor fi folosite împotriva lor. 
Eliminati opțiunea anonimatului şi milioane de oameni vor opune rezistenţă, chiar dacă nu au nimic 
anume de ascuns. 


Conversia la un sistem fără numerar ar necesita calamitate și forță, o criză cu spectru complet în SUA si 
în mare parte din lumea occidentală în următorii câțiva ani, împreună cu încă câțiva ani sau mai multi de 
reconstrucție pentru a introduce mecanismele CBDC. Întreprinderile mici ar trebui să fie eliminate din 
peisaj, lăsând doar corporatiile mari care ar putea refuza apoi să accepte numerarul ca mijloc de plată de 
la consumatori. Aceasta ar fi o metodă de a accelera sistemul fără numerar, împreună cu confiscarea de 
către guvern a hârtiei fizice. 


Acestea fiind spuse, există o altă modalitate destul de clară de a-i împinge pe americani în CBDC, pe care 
globalistii par să o accelereze: moartea statutului de monedă de rezervă mondială a dolarului. Cu doar 
cinci ani în urmă, scepticii susțineau că dolarul va fi rege pentru multe decenii înainte. Astăzi, aceiași 
oameni sunt îngrozitor de tacuti în timp ce FMI isi anunţă propria CBDC globală numită „UMU”, iar 
națiunile BRICS se îndepărtează rapid de Greenback în comerţul bilateral. Dacă dolarul american isi 
pierde cea mai mare parte din puterea de cumpărare din cauza inflaţiei şi a pierderii statutului de 
monedă de rezervă, poate fi mai uşor să convingi populaţia să-l abandoneze pentru un înlocuitor digital. 


Dacă luăm ţinta globalistă a anului 2030 ca o limită certă, aceasta ar însemna că o altă criză şi mai 
răspândită decât pandemia covid ar trebui să aibă loc în curând, pentru ca elitele să poată obţine ceea ce 
îşi doresc. Cu cât întârzie mai mult, cu atât oamenii devin mai conştienţi de agenda lor și cu atât va fi 
mai putin probabil să reușească. 


Traducere după https://alt-market.us/the-reset-when-will-globalists-attempt-to-introduce-their-digital- 
currency-system/ (https://alt-market.us/the-reset-when-will-globalists-attempt-to-introduce-their-digital- 
currency-system/) 

